Twee gevonnis vir Dullstroom-plaasmoord | Maroela Media
Die twee mans wat skuldig bevind is aan die wrede moord op Sarel Janse van Rensburg (75), in September verlede jaar op 'n plaas naby Dullstroom in Mpumalanga, is Donderdag gevonnis.
Kol. Ronel Otto, woordvoerder van die polisie, het gesê Papiki Mokwena (22) en Ernst Mtombeni (23) is albei in die Middelburg-landdroshof tot lewenslange tronkstraf gevonnis vir moord. "Hulle is ook tot 15 jaar tronkstraf gevonnis vir gewapende roof, drie jaar vir die onwettige besit van 'n vuurwapen en 18 maande vir die onwettige besit van ammunisie," het Otto gesê.
Ian Cameron, hoof van gemeenskapsveiligheid by AfriForum, het die vonnis verwelkom en gesê geregtigheid het geskied. "Dit bewys dat wanneer die polisie en die Nasionale Vervolgingsgesag saamwerk, geregtigheid sal seëvier."
Mpumalanga Sarel Janse van Rensburg
[Foto's en video] Groot ontdekking vir mensdom in Suid-Afrika gemaak
Ek is verheug om te hoor van die lewenslank vonnise vir hierdie twee moordenaars, en mag hierdie lewenslank vonnise in die toekoms die norm word in Suid-Afrika. Sterkte aan die familie, ek is saam met julle bly oor hierdie vonnis
En so sorg die belastingbetaler vir nog 2 uitvaagsels
Net die doodstraf sal die gewensde uitwerking hê op diè twee. So sit hulle en die belastingbetaler sorg vir hulle "hotel" verblyf en Sarel sal nooit weer kan terugkom nie. 'n Oog vir 'n oog………………..of hoe ??!!
Die twee uitvaagsels lyk baie ouer as vroeg 20's op foto. Hul sal wel hul dag nou kry – al is dit net om te weet hul is uitgevang.